
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση της 56/2000 απόφασης του Δημοτικού Συμ¬ 
βουλίου Ι.Π. Μεσολογγίου περί ψήφισης Οργανι¬ 
σμού Εσωτερικής Υπηρεσίας του Νομικού Προσώ¬ 


που «Δημοτικοί Παιδικοί Σταθμοί και Δημοτικός 

Βρεφονηπιακός Σταθμός Μεσολογγίου». 1 

Τροποποίηση του άρθρου 7του καταστατικού του Ορ¬ 
γανισμού Κοινωνικής Παρέμβασης Ν. Βοιωτίας.... 2 

Ίδρυση αμιγούς Νομαρχιακής Επιχειρήσεως Υγείας 
Πρόνοιας και Αντιμετώπισης Φυσικών Καταστρο¬ 
φών Νομού Βοιωτίας. 3 


ΑΠΟΦΑΣΕΙ Σ 

Αριθ. 17947 (1) 

Έγκριση της 56/2000 απόφασης του Δημοτικού Συμβου¬ 
λίου Ι.Π. Μεσολογγίου περί ψήφισης Οργανισμού 
Εσωτερικής Υπηρεσίας του Νομικού Προσώπου «Δη¬ 
μοτικοί Παιδικοί Σταθμοί και Δημοτικός Βρεφονηπια¬ 
κός Σταθμός Μεσολογγίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξειςτου Ν.1586/86. 

2. Τις διατάξειςτου άρθρου 12 του Ν.1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκανμετο άρθρο 6παρ. 5 του Ν. 2307/95. 

3. Τις διατάξεις των άρθρων 26, 198 και 203 του Δ.Κ.Κ. 
(Π.Δ. 410/95). 

4. Τις διατάξεις των άρθρων 9 παρ. 6, 7 και 8 του Ν. 
2623/97, 9 παρ. 16 του Ν. 2623/98 και 11 παρ. 1 και 9 του 
Ν.2839/2000. 

5. Την αριθ. 56/2000 απόφαση του Δημοτικού Συμβου¬ 
λίου Ι.Π. Μεσολογγίου, με την οποία εγκρίνεται ο Ο.Ε.Υ. 
του Νομικού Προσώπου « Δημοτικοί Παιδικοί Σταθμοί και 
Δημοτικός Βρεφονηπιακός Σταθμός Μεσολογγίου », 
όπως καταρτίστηκε με την αριθ. 2/2000 απόφαση του Δι¬ 
οικητικού Συμβουλίου αυτού. 

6. Τη σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α., που διατυπώθηκε με την 
αριθ. 68/2000 απόφασή του. 

7. Την αρ. 241 Γ/18.2.98/ΦΕΚ 939/Β/98 απόφαση Γ.Γ. 


Δυτικής Ελλάδος για μεταβίβαση αρμοδιοτήτων, αποφα¬ 
σίζουμε: 

Εγκρίνουμε την αριθ. 56/2000 απόφαση του Δημοτικού 
Συμβουλίου Ι.Π. Μεσολογγίου, περί ψήφισης Ο.Ε.Υ. του 
Νομικού Προσώπου « Δημοτικοί Παιδικοί Σταθμοί και Δη¬ 
μοτικός Βρεφονηπιακός Σταθμός Μεσολογγίου », όπως 
παρακάτω αναλυτικά αναφέρεται: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου συγκροτούν πέ¬ 
ντε (5) οργανικές μονάδες σε επίπεδο Αυτοτελών Γρα¬ 
φείων, που διαρθρώνονται ως εξής: 

α) Αυτοτελές Γραφείο 1ου Παιδικού Σταθμού Μεσο¬ 
λογγίου. 

β) Αυτοτελές Γ ραφείο 2ου Παιδικού Σταθμού Μεσολογ¬ 
γίου. 

γ) Αυτοτελές Γ ραφείο 3ου Παιδικού Σταθμού Μεσολογ¬ 
γίου. 

δ) Αυτοτελές Γ ραφείο Βρεφονηπιακού Σταθμού Μεσο¬ 
λογγίου. 

ε) Αυτοτελές Γραφείο Παιδικού Σταθμού Δημοτικού 
Διαμερίσματος Ευηνοχωρίου. 

Άρθρο 2 

ΑΡΜΟΔΙΟΤΗΤΕΣ ΑΥΤΟΤΕΛΩΝ ΓΡΑΦΕΙΩΝ 

- Μέριμνα για κάθε θέμα σχετικό με τη λειτουργία του 
αντιστοίχου Σταθμού, τόσο στον παιδαγωγικό-εκπαιδευ- 
τικό τομέα, όσο και στον τομέα των λοιπών υπηρεσιών, 
σύμφωνα με τις κείμενες διατάξεις, τις σχετικές εγκυκλί¬ 
ους, την αντίστοιχη επιστημονική δεοντολογία και τις 
αποφάσεις του Διοικητικού Συμβουλίου. 

- Διεξαγωγή της Υπηρεσίας του αντιστοίχου Σταθμού. 

- Εισήγηση προς τα όργανα Διοίκησης του Νομικού 
Προσώπου (Ν.Π.) επί παντός θέματος σχετικού με τη λει¬ 
τουργία του Σταθμού. 

- Η Γραμματειακή και Λογιστική εξυπηρέτηση του Ν.Π. 
θα γίνεται από το αντίστοιχο Προσωπικό, το οποίο όμως 
θα στεγάζεται σε έναν από τους Σταθμούς, ως στο άρθρο 
5 του παρόντος Οργανισμού ορίζεται. 

Άρθρο 3 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΠΡΟΪΣΤΑΜΕΝΩΝ 

Ο Προϊστάμενος της κάθε διοικητικής ενότητας (Αυτο¬ 
τελούς Γραφείου): 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- ευθύ νεται έναντι των Οργάνων Διοίκησης του Ν. Π. για 
την αποτελεσματική και αποδοτική εκτέλεση των λει¬ 
τουργιών της ενότητας, προγραμματίζοντας, οργανώνο¬ 
ντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι βασικοί και 
οι περιοδικοί στόχοι του Νομικού Προσώπου με βάση 
αντίστοιχα προγράμματα ή πλάνα δράσης ή τις οδηγίες 
των οργάνων διοίκησης του Ν.Π. 

- διατυπώνει τους στόχους και τα πλάνα δράσης της δι¬ 
οικητικής ενότητας, της οποίας προΐσταται. 

- φροντίζει για την υλοποίηση των κατά περίπτωση απο¬ 
φάσεων των οργάνων διοίκησης του Ν.Π. 

-εποπτεύει, αξιολογεί και κατευθύνειτο Προσωπικό της 
διοικητικής ενότητας. 

- εισηγείται, όταν απαιτείται, μεταβολές των Κανονι¬ 
σμών και παρακολουθεί την εφαρμογή των εγκεκριμένων 
Κανονισμών. 

- έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας, της 
οποίας προΐσταται. 

- δέχεται τους πολίτες (γονείς κλπ) και ενημερώνει αυ¬ 
τούς, παρέχοντας και τις αναγκαίες διευκρινήσεις. 

- συνεργάζεται αρμονικά με όλο το Προσωπικό του Ν.Π. 
και τις Υπηρεσίες του Δήμου. 

- είναι υπεύθυνος για τη νομιμότητα των ενεργειών της 
διοικητικής μονάδας του. 

- παρακολουθεί τη νομοθεσία, τις εξελίξεις της επιστή¬ 
μης (ιδίως στον Παιδαγωγικό Τομέα) και τεχνολογίας και 
προτείνει εφαρμογή καινοτομιών και την προσαρμογή 
της λειτουργίας της διοικητικής μονάδας του στις εξελί¬ 
ξεις του εξωτερικού περιβάλλοντος. 

- φροντίζει για τη βελτίωση της αποτελεσματικότητας 
της δράσης και τη βελτίωση της απόδοσης του ανθρώπι¬ 
νου δυναμικού και των τεχνικών μέσων για την καλύτερη 
λειτουργία των Σταθμών. 

- εκτελεί λειτουργίες της μονάδας που εποπτεύει, οι 
οποίες δεν είναι δυνατόν να εκτελεσθούν από άλλους 
υπαλλήλους. 

- παρίσταται στις συνεδριάσεις του Διοικητικού Συμ¬ 
βουλίου για την εν γένει ενημέρωση του Σώματος. 

- εισηγείται (όταν ορίζεται προς τούτο από τον Πρόεδρο 
του Δ.Σ.) προφορικά ή γραπτά επί θεμάτων που συζητού- 
νταιστοΔ.Σ. 

- μεριμνά για την ασφάλεια και την καλή διατήρηση του 
κτιρίου του Σταθμού και του εξοπλισμού του. 

- προΐσταται του Προσωπικού του Σταθμού, παρακο¬ 
λουθεί και συντονίζει το έργο του και είναι υπεύθυνος και 
υπόλογος έναντι του Δ.Σ. για κάθε ενέργεια ή παράλειψη 
του Προσωπικού. 

- είναι υπεύθυνος για την καλή λειτουργία του Σταθμού 
στα πλαίσια της κείμενης νομοθεσίας, κανονιστικών απο¬ 
φάσεων και οδηγιών των οργάνων διοίκησης του Ν. Π. 

- συγκαλεί τακτικά συγκεντρώσεις του Π ροσωπικού του 
Σταθμού ή των γονέων (ή από κοινού) για συζήτηση θε¬ 
μάτων σχετικών με τη λειτουργία του Σταθμού και την επί¬ 
λυση συναφών προβλημάτων. 

- ορίζειτους υπαλλήλουςπου θα κρατούντα κλειδιά του 
Σταθμού. 


- προσφέρει παιδαγωγικό-εκπαιδευτικό έργο (αναλαμ¬ 
βάνει, δηλαδή, τάξη). Η ενασχόλησή του, όμως, με το έρ¬ 
γο αυτό είναι ολιγότερη κατά μία (1) ώρα ημερησίως, είτε 
στην αρχή (πρωί) του ωραρίου, είτε πριν το τέλος (μεση¬ 
μέρι), κατά περίπτωση, προκειμένου να έχει την χρονική 
ευχέρεια για τις λοιπές υποχρεώσεις του που απορρέουν 
από τη θέση του ως Προϊσταμένου. 

- μεριμνά για την ασφάλεια των νηπίων. 

Άρθρο 4 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

Παιδαγωγικό Προσωπικό 

- διεξαγωγή της παιδαγωγικής-εκπαιδευτικής υπηρε¬ 
σίας και αφοσίωση στο έργο αυτό. 

- εισηγήσεις προς τον Προϊστάμενο του Αυτοτελούς Γρα¬ 
φείου επί θεμάτων παιδαγωγικής-εκπαιδευτικής φύσεως. 

- μέριμνα για την ασφάλεια των νηπίων. 

-το Παιδαγωγικό Προσωπικό ασχολείται με διοικητικής 
φύσεως θέματα, μόνο εν ελλείψει τέτοιου (διοικ/κού) 
προσωπικού και εν όσο διαρκεί η έλλειψη, ή όταν το επι¬ 
τάσσουν οι υπηρεσιακές ανάγκες. 

Διοικητικό - Λογιστικό Προσωπικό 

- Διεξαγωγή της διοικητικής υπηρεσίας, σύμφωνα με 
την εκάστοτε ισχύουσα νομοθεσία και τις αποφάσεις των 
οργάνων διοίκησης του Νομικού Προσώπου. 

- Παρακολούθηση της υπηρεσιακής κατάστασης (μετα¬ 
βολών κλπ) όλου του Προσωπικού και κατάρτιση κάθε εγ¬ 
γράφου για τις μεταβολές αυτές κλπ. 

- Τήρηση του αρχείου του Νομικού Προσώπου (Ν.Π.). 

- Τήρηση των Προσωπικών Υπηρεσιακών Μητρώων 
(ατομικοί υπηρεσιακοί φάκελοι) όλου του Προσωπικού. 

- Γραμματειακή υποστήριξη του Ν.Π. και των οργάνων 
διοίκησης αυτού. 

-Σύνταξη όλων των εγγράφων του Ν.Π. 

- Παραλαβή και διεκπεραίωση της αλληλογραφίας του 
Ν.Π. (Η αλληλογραφία τίθεται αμέσως υπόψη του Προέ¬ 
δρου του Δ.Σ., ο οποίος και «χρεώνει» τα προς ενέργεια 
κλπ έγγραφα. 

- Εισήγηση για κάθε θέμα της αρμοδιότητάς του. 

- Ευθύνη εισαγωγής-εξαγωγής αναλώσιμου κλπ υλικού. 

- Διεξαγωγή της λογιστικής υπηρεσίας του Ν.Π. 

- Κάθε ενέργεια σχετική με προσλήψεις Προσωπικού 

- Κάθε ενέργεια για την είσπραξη των πάσης φύσεως 
εσόδωντου Ν.Π. 

- Κάθε ενέργεια για την πληρωμή των πάσης φύσεως 
δαπανώντου Ν.Π. 

- Κάθε ενέργεια για τη διαδικασία εκτέλεσης εργασιών, 
προμηθειών κλπ του Ν.Π. 

- Τήρηση των προβλεπομένων από τη νομοθεσία Βι¬ 
βλίων των σχετικών με τη λειτουργία του Ν.Π. 

- Κατάρτιση των μισθολογικών καταστάσεων όλου του 
Προσωπικού 

- Κάθε ενέργεια σχετική με τη διενέργεια διαγωνισμών 
(δημοπρασιών) για προμήθειες, εργασίες κλπ του Ν.Π. 

Βοηθητικό Προσωπικό 

- Παραλαβή από τον αρμόδιο υπάλληλο της αναγκαίας 
ποσότητας τροφίμων 

- Μέριμνα για την καλή και έγκαιρη παρασκευή του φα¬ 
γητού, σύμφωνα με το ισχύον διαιτολόγιο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

- Μέριμνα για το σερβίρισμα πρωινού και γεύματος. 

- Άψογη καθαριότητα κουζίνας, μαγειρικών σκευών και 
ειδών εστιάσεως, συντήρηση, φύλαξη και σωστή χρήση 
αυτών. 

- Ιδιαίτερη μέριμνα για την προσωπική (ατομική) καθα¬ 
ριότητα και υγιεινή κατά τις ώρες εργασίας. 

- Επιμελημένος καθαρισμός εσωτερικών και εξωτερι¬ 
κών χώρων των Σταθμών. 

- Φροντίδα για την καλή συντήρηση, την καθαριότητα 
και τη φύλαξη του εξοπλισμού κλπ ειδών (ιματισμός κλπ) 
των Σταθμών. 

- Επικουρία λοιπού Προσωπικού στα καθήκοντάτου. 

- Μέριμνα για την καθαριότητα και υγιεινή των νηπίων 
κατά τη διαμονή αυτών στον Σταθμό. 

Άρθρο 5 

ΕΙΔΙΚΕΣ ΡΥΘΜΙΣΕΙΣ 

α) Τηντεχνική υποστήριξη του Νομικού Προσώπου (σύ¬ 
νταξη τεχνικών μελετών, επίβλεψη έργων και λοιπά τεχνι¬ 
κά θέματα), ελλείψει ιδίας Τεχνικής Υπηρεσίας, έχει η 
Δ/νση Τεχνικών Υπηρεσιών του Δήμου Ι.Π. Μεσολογγίου. 

β) Μέχρις ότου καλυφθούν οι κενές θέσεις Διοικητικού 
- λογιστικού Προσωπικού, τα αντίστοιχα καθήκοντα μπο¬ 
ρούν να ασκούνται από οριζομένους αρμοδίως Υπαλλή¬ 
λους του Δήμου, ως εξής: 

(ένας, ως Ειδικός Γραμματέας, για τα διοικητικά και λο¬ 
γιστικά καθήκοντα), ενώ τα διαχειριστικά καθήκοντα (εί¬ 
σπραξη επιταγών, πληρωμές εντολών κλπ) θα ασκεί ο 
υπάλληλος του Δήμου που εκάστοτε αρμοδίως ορίζεται 
ως διαχειριστής όλων των Νομικών Προσώπων του Δή¬ 
μου. 

γ) Με απόφαση του Προέδρου του Διοικητικού Συμβου¬ 
λίου ορίζεται ένας (συγκεκριμένος) Παιδικός Σταθμός, 
στο κτίριο του οποίου θα λειτουργούν τα Γ ραφεία των 
Υπηρεσιών, ως οργανικών μονάδων, (η Δ/νση και τα Τμή¬ 
ματα αυτής) του άρθρου 1 του παρόντος Οργανισμού. Με 
τονίδιοτρόπο (απόφαση Προέδρου) μπορεί να γίνει οποι¬ 
αδήποτε αλλαγή στον τόπο λειτουργίας των Υπηρεσιών. 

δ) Με απόφαση του Διοικητικού Συμβουλίου ορίζεται 
ένας Σταθμός, στον οποίο θα στεγάζεται το Διοικητικό - 
λογιστικό Προσωπικό, που θα προσφέρει τις αντίστοιχες 
υπηρεσίες (Γραμματειακή και λογιστική υποστήριξη) του 
Ν.Π., θα ανήκει δέ και θα υπάγεται στο αντίστοιχο Αυτο¬ 
τελές Γ ραφείο. 

ε) Επειδή η Υπηρεσία του Ν.Π. διεξάγεται σε πλέον του 
ενός Σταθμού, ο Πρόεδρος του Διοικητικού Συμβουλίου 
μπορεί να ορίζει τον Προϊστάμενο ενός από τα Αυτοτελή 
Γραφεία ή οποιονδήποτε άλλον υπάλληλο του Ν.Π., ως 
συντονιστή των Σταθμών, ο οποίος θα είναι υπεύθυνος 
για λειτουργικά θέματα της καθημερινότητας όλων των 
Σταθμών και σύνδεσμος των Υπηρεσιών καιτου Δ.Σ. Ο συ¬ 
ντονιστής - σύνδεσμος αυτός δεν έχει (έκτου λόγου αυ¬ 
τού μόνον) ουδέν προβάδισμα έναντι των άλλων υπαλλή¬ 
λων. 

Άρθρο 6 

ΟΡΓΑΝΙΚΕΣ ΘΕΣΕΙΣ 

α) ΤΑΚΤΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ 
ΔΙΚΑΙΟΥ 

Οι θέσεις που προβλέπονται (ανά κατηγορία και κλάδο) 
είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
Κλάδος ΠΕ Νηπιαγωγών Αριθμός θέσεων: πέντε (5) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος ΤΕ- 9 Βρεφονηπιοκόμων Αριθμός θέσεων: δέκα (10) 
Κλάδος ΤΕ -17 Διοικητικού-Λογισπκού Αριθμός θέσεων: δύο (2) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος ΔΕ-1 Διοικητικών Αριθμός θέσεων: δύο (2) 

Κλάδος ΔΕ-32 Μαγείρων > > > > πέντε (5) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος ΥΕ -1 Γ ενικών καθηκόντων Αριθμός θέσεων: μία (1) 

Κλάδος ΥΕ-14 Βοηθών Μαγείρων >> >> τρεις (3) 

Κλάδος ΥΕ-16 Καθαριστριών >> >> έξι (6) 

ΣΥΝΟΛΟΟΡΓΑΝ. ΘΕΣΕΩΝ 

ΤΑΚΤΙΚΟΥ ΠΡΟΣΩΠΙΚΟΥ: Τριάντατέσσερες (34) 

β) ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗ¬ 
ΜΟΣΙΟΥ ΔΙΚΑΙΟΥ 

Π Ε Νηπιαγωγών θέσεις: Τρεις (3) 

ΤΕ Νηπιαγωγών > > Επτά (7) 

ΥΕ Μαγειρισσών > > Τρεις (3) 

ΥΕ Βοηθ. εργασ. (καθαριστριών) > > Έξι (6) 

(κενούμενες, καθ’ οιονδήποτε τρόπο, καταργούνται) 

γ) ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
ΥΕ Βοηθ. εργασιών (καθαριστριών) θέσεις: Μία (1) 

ΥΕ >> (μαγειρισσών) >> Μία(1) 

(κενούμενη, καθ’ οιονδήποτε τρόπο, καταργούνται) 

δ) ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Οκτώ (8) θέσεις διαφόρων Κλάδων και ειδικοτήτων (μη 
δυναμένων εκ των προτέρων να προσδιορισθούν) για κά¬ 
λυψη εποχικών, περιοδικών ή πρόσκαιρων αναγκών. 

Οι θέσεις των κατηγοριών Π Ε, ΤΕ και ΔΕ κατατάσσονται 
στους βαθμούς Δ' (εισαγωγικός), Γ, Β' και Α' (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ και Β' (καταληκτικός). 

Τα προσόντα διορισμού των θέσεων περιγράφονται 
στα Π.Δ. 37α/1987 και 22/1990. 

Άρθρο 7 

ΚΛΑΔΟΙ ΕΠΙΛΟΓΗΣ ΠΡΟΪΣΤΑΜΕΝΩΝ 

Η επιλογή των Προϊσταμένων των Αυτοτελών Γ ραφείων 
του Νομικού Προσώπου γίνεται από μονίμους υπαλλή¬ 
λους των εξής Κλάδων: 

ΠΕ - Νηπιαγωγών 

ΤΕ - 9 Βρεφονηπιοκόμων 

ΤΕ -17 Διοικ/κού - Λογ/κού 

Τον Προϊστάμενο, που απουσιάζει ή κωλύεται, αναπλη¬ 
ρώνει στα καθήκοντάτου ο ανώτερος κατά βαθμό υπάλ¬ 
ληλος (και επί ισόβαθμων ο αρχαιότερος) που υπηρετεί 
στην ίδια οργανική μονάδα και εφόσον ο Κλάδος στον 
οποίο ανήκει προορίζεται (σύμφωνα με τα παραπάνω) για 
κατάληψη θέσεων προϊσταμένων. Αν δεν υπάρχει τέτοιος 
υπάλληλος η αναπλήρωση γίνεται από τον Προϊστάμενο 
άλλου Αυτοτελούς Γραφείου, το οποίο ορίζεται με από¬ 
φαση του Προέδρου του Δ.Σ. 

Άρθρο 8 

ΤΕΛΙΚΕΣ ΔΙΑΤΑΞΕΙΣ 

Κατά την έναρξη ισχύος του παρόντος Οργανισμού οι 
υπηρετούντες στους Παιδικούς Σταθμούς και τον Βρε¬ 
φονηπιακό Σταθμό κατατάσσονται στις αντίστοιχες θέ¬ 
σεις των σχετικών Κλάδων, με αυτοδίκαια μετάταξη κατά 
τις διατάξεις του άρθρου 26 του Π.Δ. 410/1995 (Δημοτι¬ 
κός & Κοινοτικός Κώδικας) και καθίστανται υπάλληλοιτου 
Δημοτικού Νομικού Προσώπου «Δημοτικοί Παιδικοί Σταθ¬ 
μοί και Βρεφονηπιακός Σταθμός Μεσολογγίου». 

Η κατανομή (αρχικά ή οποτεδήποτε) του Προσωπικού 
στους επί μέρους Παιδικούς Σταθμούς και Βρεφονηπιακό 
Σταθμό γίνεται με απόφαση του Προέδρου του Διοικητικού 
Συμβουλίου του Νομικού Προσώπου, λαμβανομένων υπό¬ 
ψη των λειτουργικών αναγκών του κάθε Σταθμού, τα προ¬ 
σόντα, την πείρα και τις ειδικές γνώσεις των υπαλλήλων. 

Για τα λοιπά θέματα της εν γένει υπηρεσιακής κατάστα¬ 
σης άπαντος του Προσωπικού (μισθολογικά, βαθμολογι¬ 
κά, πειθαρχικά κ.τ.λ.), ως και για θέματα μη ρυθμιζόμενα 
δια του παρόντος Οργανισμού, εφαρμόζονται οι εκάστο- 
τε ισχύουσες διατάξεις της Νομοθεσίας που διέπει το 
Προσωπικό τωνΟ.Τ.Α. και των Ν.Π. αυτών. 

Ειδικώτερα θέματα, μη προβλεπόμενα από τον παρό¬ 
ντα Οργανισμό, ρυθμίζονται με Κανονιστικές Αποφάσεις 
του αρμοδίου οργάνου διοίκησης του Ν.Π. 

Σε κάθε δε περίπτωση, το Δ.Σ. «κατάτεκμήριο αρμοδιό¬ 
τητας» αποφασίζει, στα πλαίσια των Νόμων, επί παντός 
αναφυομένου σχετικού ζητήματος. 

Κάθε άλλη λεπτομέρεια που αφορά στα καθήκοντα, τις 
υποχρεώσεις και τις αρμοδιότητες του Προσωπικού, κα¬ 
θώς και στη λειτουργία των Υπηρεσιών, και δεν προβλέ- 
πεται αναλυτικά στον παρόντα Οργανισμό, ρυθμίζεται 
από τον Κανονισμό Λειτουργίας, ή, ειδικότερα, με από¬ 
φαση του Διοικητικού Συμβουλίου. 

Η ισχύς τους παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, αφού 
πρώτα εγκριθεί και από το Δημοτικό Συμβούλιο. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις του παρόντος, δεν προκαλείται δαπά¬ 
νη σε βάρος του προϋπολογισμού του Δήμου Ι.Π. Μεσο¬ 
λογγίου, διότι το « Δημοτικοί Παιδικοί Σταθμοί και Δημοτι¬ 
κός Βρεφονηπιακός Σταθμός Μεσολογγίου » επιχορηγεί¬ 
ται κάθε έτος από την Περιφέρεια, για την αντιμετώπιση 
των αναγκών λειτουργίας, συντήρησης των εγκαταστά¬ 
σεων, καθώς και για την μισθοδοσία του ήδη υπηρετού- 
ντος προσωπικού. Οι λεπτομέρειες και οι όροι της επιχο¬ 
ρήγησης θα καθοριστούν με προγραμματική σύμβαση 
που θα υπογράφει μεταξύ του Υπουργείου Υγείας και 
Πρόνοιας, του Δήμου και της Περιφέρειας. 

Η παρούσα απόφαση: 

α) να δημοσιευθεί στην Εφημερίδα της Κυβερνήσεως, 
και 

β) να κοινοποιηθεί στο Δήμαρχο και τον Πρόεδρο του 
Νομικού Προσώπου «Δημοτικοί Παιδικοί Σταθμοί και Δη¬ 
μοτικός Βρεφονηπιακός Σταθμός Μεσολογγίου». 

Μεσολόγγι, 11 Δεκεμβρίου 2000 

Με εντολή Γ ενικού Γ ραμματέα 

Ο Γ ενικός Διευθυντής Περιφέρειας Δυτικής Ελλάδας 
ΠΑΝΑΓΙΩΤΗΣ ΣΚΟΥΡΑΣ 


( 2 ) 

Τροποποίηση του άρθρου 7 του καταστατικού του Ορ¬ 
γανισμού Κοινωνικής Παρέμβασης Ν. Βοιωτίας 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΒΟΙΩΤΙΑΣ 
(Συνεδρίαση 3/27.2.2001) 

Με την 19/27.2.2001 απόφαση του Νομαρχιακού Συμ¬ 
βουλίου Βοιωτίας αποφασίσθηκε η τροποποίηση του άρ¬ 
θρου 7 του καταστατικού του Οργανισμού Κοινωνικής 
Παρέμβασης Ν. Βοιωτίαςτο οποίο μετά την τροποποίησή 
του έχει ως εξής: 

Άρθρο 7 

Το Διοικητικό Συμβούλιο το οποίο διοικεί την επιχείρη¬ 
ση αποτελείται από εννέα (9) μέλη και ορίζεται με απόφα¬ 
ση του Νομαρχιακού Συμβουλίου σύμφωνα με τις διατά¬ 
ξεις του άρθρου 2του Π.Δ. 331/1996. 

Οι διατάξεις του Π.Δ. εφαρμόζονται και για την σύνθε¬ 
ση και για την συγκρότηση και λειτουργία του Διοικητικού 
Συμβουλίου. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού της Νο¬ 
μαρχιακής Αυτοδιοίκησης Βοιωτίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Ν.Σ. 

ΤΑΞΙΑΡΧΗΣ ΓΑΛΑΝΟΣ 

Αριθ. 133 (3) 

Ίδρυση αμιγούς Νομαρχιακής Επιχειρήσεως Υγείας 
Πρόνοιας και Αντιμετώπισης Φυσικών Καταστροφών 
Νομού Βοιωτίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΒΟΙΩΤΙΑΣ 
(Συνεδρίαση 21/8.12.1999) 

Έχοντας υπ’ όψη: 

1. Τις διατάξεις του άρθρου 76 του Προεδρικού Διατάγ¬ 
ματος 30/1996 "Κώδικας Νομαρχιακής Αυτοδιοίκησης" 
(ΦΕΚ21/2.2.1996 τεύχος Α'). 

2. Την ανάγκη της οργανώσεως των υπηρεσιών της Νο¬ 
μαρχιακής Αυτοδιοικήσεως που θα πρέπει να ασχολη¬ 
θούν και να προωθήσουν τον τομέα της βελτιώσεως των 
συνθηκών της παρεχόμενης ιατρικής, οδοντιατρικής, 
φαρμακευτικής και νοσοκομειακής περιθάλψεως, καθώς 
και των συνθηκών της προληπτικής ιατρικής και οδοντια¬ 
τρικής, του τομέα της ασκήσεως της προνοιακής και κοι¬ 
νωνικής πολιτικής, καταπολέμησης των ναρκωτικών και 
του ΑΙϋδ, του τομέα της εξασφάλισης λαϊκής στέγης και 
της αμέσου αντιμετωπίσεως των συνεπειών από τις φυσι¬ 
κές καταστροφές καθώς και κάθε δραστηριότητα που 
συμβάλλει αποτελεσματικά στη βελτίωση των συνθηκών 
υγείας, πρόνοιας, κοινωνικών ασφαλίσεων και στεγάσε- 
ως, μέσα στα πλαίσια ενός ευρύτερου αντίστοιχου εθνι¬ 
κού σχεδιασμού. 

3. Την σχετική τεχνικοοικονομική μελέτη, αποφασίζει: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1. - Σύσταση - Επωνυμία - Διάρκεια 

1. Συνιστάται Αμιγής Νομαρχιακή Επιχείρηση με τη 

μορφή Νομικού Προσώπου Ιδιωτικού Δικαίου με την επω¬ 
νυμία "ΟΡΓΑΝΙΣΜΟΣ ΚΟΙΝΩΝΙΚΗΣ ΠΑΡΕΜΒΑΣΗΣ ΝΟ¬ 
ΜΟΥ ΒΟΙΩΤΙΑΣ" και σε συντομογραφία Ο.Κ.Π.Β. χρονι¬ 
κής διάρκειας 12 ετών. 

2. Ο Ο.Κ.Π.Β. λειτουργείχάριντου δημοσίου συμφέρο¬ 
ντος, διεπόμενος από τους κανόνες της ιδιωτικής Οικο¬ 
νομίας υποκείμενος στις διατάξεις περί Νομαρχιακής Αυ- 
τοδιοικήσεως, εκτός εάν ορίζεται αλλιώς στην παρούσα 
συστατική απόφαση και τελεί υπό τον έλεγχο και την επο- 
πτεία της Νομαρχιακής Αυτοδιοικήσεως Βοιωτίας, 
ασκούμενη από το Νομαρχιακό Συμβούλιο σύμφωνα με 
το άρθρο 6του Π.Δ. 331/1996. 

Άρθρο 2. - Περιοχή αρμοδιότητας - Έδρα 

1. Περιοχή αρμοδιότητας του Ο.Κ.Π.Β. είναι τα διοικητι¬ 
κά όρια του Νομού Βοιωτίας. 

2.0 Ο.Κ.Π. Β. εδρεύει στην πόλη της Λιβαδειάς. Διατηρεί 
γραφείο και υπηρεσίες στην πόλη της Λιβαδειάς και μπο¬ 
ρεί να αποφασίσει τη δημιουργία γραφείου και σε άλλες 
πόλεις του Νομού ή και εκτός του Νομού εφόσον τούτο 
απαιτείται για την καλύτερη εκπλήρωση του σκοπού του. 

Άρθρο 3. - Σκοπός 

Σκοπός του Οργανισμού είναι: 

α) η εκπόνηση των πόσης φύσεως προγραμμάτων περί 
των συνθηκώντης παρεχόμενης ιατρικής, οδοντιατρικής, 
φαρμακευτικής και νοσοκομειακής περιθάλψεως, της 
προληπτικής ιατρικής και οδοντιατρικής της περιοχής 
του Νομού Βοιωτίας, η μελέτη και εκπόνηση προγραμμά¬ 
των χαρακτήρα κοινωνικών ασφαλίσεων και γενικότερα 
κοινωνικής πολιτικής και πρόνοιας, η μελέτη και εκπόνη¬ 
ση προγραμμάτων αποτελεσματικής καταπολέμησης 
των ναρκωτικών και του ΑΙϋ3 καθώς και ειδικών προ¬ 
γραμμάτων για νέους που θα κατατείνουν στην πρόληψη 
από τις σύγχρονες "μάστιγες" των ναρκωτικών και του 
ΑΙΩ3, η μελέτη και εκπόνηση προγραμμάτων εξασφάλι¬ 
σης λαϊκής στέγης, σε συνεργασία με τις αρμόδιες υπη¬ 
ρεσίες των Υπουργείων. 

β) η ανάληψη επιχειρηματικών δραστηριοτήτων κοινω¬ 
φελούς χαρακτήρα στους τομείς υγείας, πρόνοιας, κοι¬ 
νωνικής ασφαλίσεως και λαϊκής στεγάσεως. 

γ) η αντιμετώπιση των φυσικών καταστροφών και ιδιαί¬ 
τερα των άμεσων συνεπειών εξ αυτών. 

δ) ο συντονισμός της δράσεως της Νομαρχιακής Αυτο- 
διοικήσεως Βοιωτίας και συλλόγων, Οργανισμών, Σωμα¬ 
τείων κ.λ.π. που έχουν σχέση μετους σκοπούς καιτις δρα¬ 
στηριότητες του Οργανισμού. 

ΚΕΦΑΛΑΙΟ Β' 

ΠΕΡΙΟΥΣΙΑ ΚΑΙ ΠΟΡΟΙ 

Άρθρο 4. - Περιουσιακό Κεφάλαιο 

Το περιουσιακό κεφάλαιο για τη σύσταση και την έναρ¬ 
ξη λειτουργίας του Ο.Κ.Π.Β. ορίζεται στο ποσό των 
3.000.000 δραχμών και θα διατεθεί από τη Νομαρχιακή 
Αυτοδιοίκηση Βοιωτίας ως εξής: 

- Ποσόν 1.000.000 δραχμών θα εκταμιευθεί εντός 15 
ημερών από του διορισμού του πρώτου Διοικητικού του 
Συμβουλίου. 

- Ποσόν 1.000.000 δραχμών θα εκταμιευθεί μετά τετρά¬ 
μηνο από της πρώτης καταβολής και 


- Το υπόλοιπο ποσόν του 1.000.000 δραχμών θα εκταμι- 
ευθεί μετά οκτάμηνο από της δευτέρας καταβολής. 

Άρθρο 5. - Πόροι του Οργανισμού 

Τα έσοδα του Ο.Κ.Π.Β προέρχονται από τους ακολού¬ 
θους πόρους: 

α) Από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσειςτης Νομαρχιακής Αυτοδιοική- 
σεως Βοιωτίας. 

β) Από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή Οργανισμών. 

γ) Από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων. 

δ) Από δωρεές, χορηγίες, κληρονομιές ή κληροδοσίες, 
ε) Από προσόδους έκτης εκμεταλλεύσεως έργων ή κοι¬ 
νωφελών επιχειρήσεων ή εκ της διαθέσεως εκδιδομένων 
περιοδικών, βιβλίων και άλλων εκδόσεων. 

στ) Από δάνεια συναπτόμενα με πιστωτικά ιδρύματα 
του εσωτερικού ή του εξωτερικού, 
ζ) Από κάθε άλλη νόμιμη αιτία. 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΕΩΣ 
Άρθρο 6 

Η Επιχείρηση διοικείται σύμφωνα με το άρθρο 1 του 
Π.Δ. 331/1996 α) Από το Διοικητικό Συμβούλιο β) Από τον 
πρόεδρο του Διοικητικού Συμβουλίου. 

Άρθρο 7 

Το Διοικητικό Συμβούλιο το οποίο διοικεί την Επιχείρη¬ 
ση αποτελείται από (7) επτά μέλη και ορίζεται με απόφα¬ 
ση του Νομαρχιακού Συμβουλίου σύμφωνα με τις διατά¬ 
ξεις του άρθρου 2 του Π.Δ. 331/1996. Οι διατάξεις του 
άνω Π.Δ. εφαρμόζονται και για τη σύνθεση και για τη συ¬ 
γκρότηση και λειτουργία του Διοικητικού Συμβουλίου. 

Άρθρο 8. - Αρμοδιότητες Διοικητικού Συμβουλίου 

1. Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Ο.Κ.Π.Β. εκτός από τις 
περιπτώσεις που αρμόδιο είναι το Νομαρχιακό Συμβού¬ 
λιο. Ειδικότερα το Διοικητικό Συμβούλιο: 

α) Επιμελείται των υποθέσεων και των συμφερόντων 
του Οργανισμού. 

β) Καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων, τα οποία 
υποβάλλονται για έγκριση στο Νομαρχιακό Συμβούλιο. 

γ) Ψηφίζει ένα μήνα τουλάχιστον προ της ενάρξεως 
εκάστου οικονομικού έτους τον ετήσιο προϋπολογισμό 
εσόδων και εξόδων του Οργανισμού. Επίσης ψηφίζει κα¬ 
τά τη διάρκεια του οικονομικού έτους, τις αναγκαίες ανα¬ 
μορφώσεις και τροποποιήσεις του προϋπολογισμού. 

δ) Αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοικήσεως, καθώς και για την ανάλη¬ 
ψη οποιοσδήποτε υποχρεώσεως από τον Οργανισμό, 
εγκρίνει δε τις αντίστοιχες αναγκαίες δαπάνες. 

ε) Αποφασίζει για κάθε αγορά, εκποίηση, μίσθωση ή εκ- 
μίσθωση ακινήτων ή κινητών του Οργανισμού, για την 
άσκηση αγωγών ή ενδίκων μέσων, την παραίτηση από 
ασκηθείσες αγωγές ή ένδικα μέσα καθώς και περί δικα¬ 
στικών ή εξώδικων συμβιβασμών. 

στ) Αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοικήσεως ή επιχειρήσεων κοινής ωφέλειας 
στη δαπάνη κατασκευής έργων και λοιπών εγκαταστάσε¬ 
ων, που πρόκειται να κατασκευάσει ο Οργανισμός και κα¬ 
θορίζει τους όρους συμμετοχής στην αντίστοιχη δαπάνη 
και κάθε σχετική λεπτομέρεια. 

ζ) Εισηγείται στο Νομαρχιακό Συμβούλιο, το οποίο είναι 
αρμόδιο να αποφασίσει σύμφωνα με το άρθρο 82 του 
Π.Δ. 30/1996, επί της συμμετοχής των ωφελουμένων στις 
δαπάνες κατασκευής, συντηρήσεως, λειτουργίας και δι- 
οικήσεως των έργων καθώς και επί του ύψους των επι- 
βαλλομένων εισφορών. 

η) Συντάσσει και τροποποιεί τον Κανονισμό Εσωτερικής 
Λειτουργίας των υπηρεσιώντου Οργανισμού, και αποφα¬ 
σίζει για την πλήρωση των κενών οργανικών θέσεων, του 
προσωπικού, το οποίο και προσλαμβάνεται, με απόφαση 
του Νομάρχη, εξ εκείνων που έχουν τα κατά περίπτωση 
απαιτούμενα προσόντα και κατά την εκάστοτε οριζόμενη 
νόμιμη διαδικασία. 

θ) Αποφασίζει επί κάθε εισηγήσεως του Γενικού Διευ- 
θυντού ή οποιουδήποτε μέλους του Διοικητικού Συμβου¬ 
λίου. 

ι) Εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του Π.Δ. 30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπραγμάτων δικαιω¬ 
μάτων επ’ αυτών για την εκτέλεση έργων ή κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού. 

2. Ο Πρόεδρος του Διοικητικού Συμβουλίου του Οργα¬ 
νισμού: 

α) Εκπροσωπεί τον Οργανισμό σε όλες τις σχέσεις του 
μετά τρίτων καθώς και ενώπιοντων Δικαστηρίων και κάθε 
Αρχής και δίδει τους επιβαλλόμενους σε αυτόν όρκους. 

β) Δύναται σε περίπτωση κινδύνου από την αναβολή και 
χωρίς προηγούμενη απόφαση του Δ.Σ. να εγείρει και ανα¬ 
κρούει αγωγές, να ασκεί ένδικα μέσα, να διορίζει πληρε¬ 
ξουσίους και να προβαίνει σε κάθε δικαστική ή εξώδικη 
πράξη για την προστασία των συμφερόντων του Οργανι¬ 
σμού. Οι πράξεις του αυτές υποβάλλονται για έγκριση 
στο Διοικητικό Συμβούλιο κατά την αμέσως επόμενη συ¬ 
νεδρίασή του. 

γ) Υπογράφει τις συμβάσεις του Οργανισμού. 

δ) Προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου. 

3. Το Δ.Σ. δύναται με απόφασή του να εξουσιοδοτεί τον 
Πρόεδρο ή άλλο μέλος του, ή Διευθυντή για την άσκηση 
των αρμοδιοτήτων του, πλην των αναφερομένων στις πε¬ 


ριπτώσεις α, β, γ, δ, ε και ζ του άρθρου 5 του Π.Δ. 331/ 
1996. 

4. Ο Αντιπρόεδρος του Δ.Σ. αναπληροί τον Πρόεδρο 
κωλυόμενο ή απάντα, σε όλες τις αρμοδιότητές του. 

Άρθρο 9. - Λειτουργία του Διοικ. Συμβουλίου 

1. Το Δ.Σ. συγκαλείται σε συνεδρίαση τακτικά μία φορά 
τουλάχιστον το μήνα και έκτακτα όταν οι υποθέσεις της 
επιχειρήσεως το απαιτούν. Το Δ.Σ. συγκαλείται από τον 
πρόεδρό του, ο οποίος υποχρεώνεται να το συγκαλέσει 
και όταν το ζητήσουν το ένα τρίτο των μελών του ή ο Νο¬ 
μάρχης ή το Νομαρχιακό Συμβούλιο, οι οποίοι ορίζουν 
ταυτόχρονα και το σκοπό της σύγκλησης. 

2. Το Δ.Σ. συνεδριάζει στην έδρα της επιχείρησης και 
βρίσκεται σε απαρτία εφ’ όσον ο αριθμός των παρόντων 
μελών είναι μεγαλύτερος από το μισό του νόμιμου αριθ¬ 
μού των μελών του ήτοι αν είναι παρόντα 4 μέλη. 

3. Οι αποφάσεις του Δ.Σ. λαμβάνονται με την απόλυτη 
πλειοψηφία των παρόντων και σε περίπτωση ισοψηφίας 
επικρατεί η ψήφος του Π ροέδρου. Η ψηφοφορία είναι φα¬ 
νερή, ενώ γίνεται υποχρεωτικά μυστική ψηφοφορία αν 
υπάρχει ιδιαίτερος λόγος και ζητηθεί από δύο μέλη του 
Συμβουλίου. 

4. Γιατις συνεδριάσειςτου Δ.Σ. τηρούνται πρακτικά σε ει¬ 
δικό βιβλίο. Τα πρακτικά υπογράφονται από τον πρόεδρο 
και τα μέλη του συμβουλίου που είναι παρόντα στη συνε¬ 
δρίαση. Τα πρακτικά τηρούνται από υπάλληλο της επιχεί¬ 
ρησης που ορίζεται με απόφαση του συμβουλίου ή υπάλ¬ 
ληλο της Ν.Α.Β. οριζόμενο με απόφαση του Νομάρχη. 

Άρθρο 10. - Διευθυντής 

Με απόφαση του Διοικητικού Συμβουλίου της επιχείρη¬ 
σης μπορεί να προσλαμβάνεται Διευθυντής αυτής ή να 
ορίζεται ως διευθυντής ένα από τα μέλη του. 

Στον κανονισμό προσωπικού καθορίζονται τα προσό¬ 
ντα που πρέπει να έχει ο Διευθυντής της επιχείρησης. 

Άρθρο 11.- Αποζημιώσεις 

1. Στον Πρόεδρο και τον Αντιπρόεδρο του Δ.Σ. της επι¬ 
χείρησης μπορεί να καταβάλλεται αποζημίωση για τις 
υπηρεσίες που παρέχουν στην επιχείρηση. Η αποζημίω¬ 
ση αυτή ορίζεται με απόφαση του Νομαρχιακού Συμβου¬ 
λίου ύστερα από πρόταση του Δ.Σ. της Επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα μέλη του Δ.Σ. για την συμμετοχή τους στις 
συνεδριάσεις. 

3. Για τον καθορισμό των ανωτέρω αποζημιώσεων λαμ- 
βάνεται υπόψη η οικονομική κατάσταση και δυνατότητα 
της επιχείρησης. 

ΚΕΦΑΛΑΙΟ Δ' ΤΕΛΙΚΕΣ ΔΙΑΤΑΞΕΙΣ 
Άρθρο 12. - Επικουρικώς εφαρμοστέες διατάξεις 

1. Για κάθε θέμα που δεν προβλέπεται από την παρούσα 
απόφαση, εφαρμόζονται κατ’ αναλογίαν οι σχετικές δια¬ 
τάξεις που ρυθμίζουν αντίστοιχα θέματα για τις Νομαρ- 

χιακές Αυτοδιοικήσεις και αν τέτοιες δεν υπάρχουν οι δια¬ 
τάξεις περί Δημοτικών και Κοινοτικών νομικών προσώπων 
ιδιωτικού δικαίου και ειδικότερα αυτές του Π .Δ. 331 /1996. 

Άρθρο 13. - Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσιεύσεώς της στην Εφημερίδα της Κυβερνήσε- 
ως σύμφωνα με το άρθρο 76 § 1 του Π.Δ. 30/1996 «Κώδι¬ 
κας Νομαρχιακής Αυτοδιοικήσεως» 


Από τις διατάξεις της παρούσας απόφασης προκαλεί- 
ται δαπάνη η οποία θα καλυφθεί από ίδια έσοδα της Νο¬ 
μαρχιακής Αυτοδιοίκησης Βοιωτίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λιβαδειά, 10 Δεκεμβρίου 1999 

Ο Πρόεδρος του Ν.Σ. 

ΤΑΞ. ΓΑΛΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θΐ. 0 Γ 

Θ-ΙΤΙ3Ν: \Λ/θ&ΓΤΙ35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 (061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13Τ.Κ. 491 00 (0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη (0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή 




• Για τα ΦΕΚ από 1 μέχρι 24 σελίδες 300 δρχ. (0,88 θυτο) 



• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 

ανά 8σέλιδο ή μέρος αυτού. 

Σε μορφή Οϋ: 




Τεύχος 


ΔΡΧ. 

ΕΙΙΒΟ 

Α' 


60.000 

176,08 

Β' 


70.000 

205,43 

Δ' 


50.000 

146,74 

Α.Ε. - Ε.Π.Ε. (μηνιαίο) 


20.000 

58,69 

Α', Β', Δ' (τριμηνιαίο) 


30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΠΊθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531_υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























